CELEX: 32018D0032
Language: mt
Date: 2018-11-30 00:00:00
Title: Deċiżjoni (UE) 2019/48 tal-Bank Ċentrali Ewropew tat-30 ta' Novembru 2018 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro u li tirrevoka d-Deċiżjoni BĊE/2013/31 (BĊE/2018/32)

11.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 9/196
               
            
         DEĊIŻJONI (UE) 2019/48 TAL-BANK ĊENTRALI EWROPEW
         tat-30 ta' Novembru 2018
         dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro u li tirrevoka d-Deċiżjoni BĊE/2013/31 (BĊE/2018/32)
         IL-KUNSILL ĠENERALI TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 47 tiegħu,
         Billi:
         
                     (1)
                  
                  
                     L-Artikolu 47 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew (minn hawn 'il quddiem l-“Istatut tas-SEBĊ”) jistipula illi l-banek ċentrali nazzjonali tal-Istati Membri b'deroga (minn hawn 'il quddiem “BĊNi li mhumiex fiż-żona tal-euro”) m'għandhomx għalfejn iħallsu l-kapital sottoskritt tagħhom sakemm il-Kunsill Ġenerali tal-Bank Ċentrali Ewropew (BĊE), li jaġixxi b'maġġoranza li tirrappreżenta mill-inqas żewġ terzi mill-kapital sottoskritt tal-BĊE u mill-inqas nofs l-azzjonisti, jiddeċiedi li perċentwal minimu għandu jitħallas bħala kontribut għall-ispejjeż operattivi tal-BĊE.
                  
               
                     (2)
                  
                  
                     L-Artikolu 1 tad-Deċiżjoni BĊE/2013/31 (1) jipprovdi li kull BĊN li mhuwiex fiż-żona tal-euro għandu jħallas 3,75 % tas-sehem tiegħu fil-kapital sottoskritt tal-BĊE b'effett mill-1 ta' Jannar 2014.
                  
               
                     (3)
                  
                  
                     Id-Deċiżjoni (UE) 2019/43 tal-Bank Ċentrali Ewropew (BĊE/2018/27) (2) tipprovdi għall-aġġustament tal-iskema għas-sottoskrizzjoni għall-kapital tal-BĊE (iktar 'il quddiem l-“iskema tal-kapital”) skont l-Artikolu 29.3 tal-Istatut tas-SEBĊ u tistabbilixxi b'effett mill-1 ta' Jannar 2019 il-ponderazzjonijiet il-ġodda allokati lil kull BĊN fl-iskema tal-kapital aġġustata (iktar 'il quddiem il-“ponderazzjonijiet tal-iskema tal-kapital”).
                  
               
                     (4)
                  
                  
                     L-aġġustament ta' kull ħames snin tal-iskema tal-kapital tal-BĊE jirrikjedi l-adozzjoni ta' deċiżjoni ġdida tal-BĊE li tirrevoka d-Deċiżjoni BĊE/2013/31 b'effett mill-1 ta' Jannar 2019 u d-determinazzjoni tal-perċentwal tal-kapital sottoskritt tal-BĊE li l-BĊNi li mhumiex fiż-żona tal-euro huma obbligati jħallsu b'effett mill-1 ta' Jannar 2019,
                  
               ADOTTA DIN ID-DEĊIŻJONI:
         
            Artikolu 1
            Ammont u forma ta' kapital sottoskritt u mħallas
            Kull BĊN li mhuwiex fiż-żona tal-euro għandu jħallas 3,75 % ta' sehmu fil-kapital sottoskritt tal-BĊE b'effett mill-1 ta' Jannar 2019. Meta jitqiesu l-ponderazzjonijiet il-ġodda fl-iskema tal-kapital stipulati fl-Artikolu 2 tad-Deċiżjoni (UE) 2019/43 (BĊE/2018/27), kull BĊN li mhux fiż-żona tal-euro għandu jkollu kapital totali sottoskritt u mħallas tal-ammonti murija ħdejn ismu fit-tabella li ġejja:
            
                        BĊN li mhuwiex fiż-żona tal-euro
                     
                     
                        Kapital sottoskritt fl-1 ta' Jannar 2019
                        (f'EUR)
                     
                     
                        Kapital imħallas fl-1 ta' Jannar 2019
                        (f'EUR)
                     
                  
                        Българска народна банка
                        (Bank Nazzjonali Bulgaru)
                     
                     
                        92 131 635,17 
                     
                     
                        3 454 936,32 
                     
                  
                        Česká národní banka
                     
                     
                        175 062 014,33 
                     
                     
                        6 564 825,54 
                     
                  
                        Danmarks Nationalbank
                     
                     
                        162 223 555,95 
                     
                     
                        6 083 383,35 
                     
                  
                        Hrvatska narodna banka
                     
                     
                        61 410 265,11 
                     
                     
                        2 302 884,94 
                     
                  
                        Magyar Nemzeti Bank
                     
                     
                        144 492 194,37 
                     
                     
                        5 418 457,29 
                     
                  
                        Narodowy Bank Polski
                     
                     
                        563 636 468,10 
                     
                     
                        21 136 367,55 
                     
                  
                        Banca Naţională a României
                     
                     
                        264 887 922,99 
                     
                     
                        9 933 297,11 
                     
                  
                        Sveriges Riksbank
                     
                     
                        273 028 328,31 
                     
                     
                        10 238 562,31 
                     
                  
                        Bank of England
                     
                     
                        1 552 024 563,60 
                     
                     
                        58 200 921,14 
                     
                  
         
            Artikolu 2
            Aġġustament tal-kapital imħallas
            
               1.   Billi kull BĊN li mhuwiex fiż-żona tal-euro diġà ħallas 3,75 % ta' sehmu fil-kapital sottoskritt tal-BĊE kif applikabbli fil-31 ta' Diċembru 2018 skont id-Deċiżjoni BĊE/2013/31, kull wieħed minnhom għandu jew jittrasferixxi ammont addizzjonali lill-BĊE, jew jirċievi ammont lura mingħand il-BĊE, skont il-każ, sabiex jasal għall-ammonti murija fit-tielet kolonna tat-tabella fl-Artikolu 1.
            
            
               2.   It-trasferimenti kollha li jsiru bis-saħħa ta' dan l-Artikolu għandhom isiru skont id-Deċiżjoni (UE) 2019/45 tal-Bank Ċentrali Ewropew (BĊE/2018/29) (3).
            
         
         
            Artikolu 3
            Dħul fis-seħħ u revoka
            
               1.   Din id-Deċiżjoni għandha tidħol fis-seħħ fl-1 ta' Jannar 2019.
            
            
               2.   Id-Deċiżjoni BĊE/2013/31 hija rrevokata b'effett mill-1 ta' Jannar 2019.
            
            
               3.   Ir-referenzi għad-Deċiżjoni BĊE/2013/31 għandhom jiġu interpretati bħala referenzi għal din id-Deċiżjoni.
            
         
         
            Magħmul fi Frankfurt am Main, it-30 ta' Novembru 2018.
            
               
                  Il-President tal-BĊE
               
               Mario DRAGHI
            
         
         
            (1)  Id-Deċiżjoni BĊE/2013/31 tat-30 ta' Awwissu 2013 dwar il-ħlas tal-kapital tal-Bank Ċentrali Ewropew mill-banek ċentrali nazzjonali li mhumiex fiż-żona tal-euro (ĠU L 16, 21.1.2014, p. 63).
         
            (2)  Deċiżjoni (UE) 2019/43 tal-Bank Ċentrali Ewropew tad-29 ta' Novembru 2018 dwar l-ishma perċentwali tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew u li tirrevoka d-Deċiżjoni BĊE/2013/28 (BĊE/2018/27) (ara paġna 178 ta' dan il-Ġurnal Uffiċjali).
         
            (3)  Deċiżjoni (UE) 2019/45 tal-Bank Ċentrali Ewropew tad-29 ta' Novembru 2018 li tistabbilixxi t-termini u l-kundizzjonijiet għat-trasferimenti tal-ishma tal-kapital tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas u li tirrevoka d-Deċiżjoni BĊE/2013/29 (BĊE/2018/29) (ara paġna 183 ta' dan il-Ġurnal Uffiċjali).